'द वायर' या वेबसाईटमध्ये रिपोर्टर असलेल्या अनु भूयन या त्या महिलांपैकी एक आहेत ज्यांनी सोशल मीडियावर स्वत:च्या लैंगिक शोषणाबद्दल लिहायला सुरुवात केली आहे. 

लैंगिक शोषण म्हणजे कुणी मनाई केल्यानंतर स्पर्श करणं, स्पर्श करण्याचा प्रयत्न करणं, लैंगिक संबंधांची मागणी करणं, अश्लाघ्य भाषेत टिप्पणी करणं, पॉर्न दाखवणं अथवा सहमती नसतानाही लैंगिक संबंधांसाठीची वर्तणूक करणं.

भारतात ही गोष्ट सामान्य झाली आहे. वैयक्तिक आयुष्यात, कामाच्या ठिकाणी महिलांसोबत अशा प्रकारचं वर्तन घडत आहे आणि याबाबत कुणीच कसं बोलत नाही, हे शुक्रवारी सोशल मीडियावर #MeTooसाठी आलेल्या ट्वीटच्या माध्यमातून दिसलं. 

अभिनेत्री तनुश्री दत्तानं नाना पाटेकर यांच्यावर लैंगिक शोषणाचे आरोप केल्यानंतर आणि कॉमेडियन उत्सव चक्रवर्ती याच्यावरील लैंगिक शोषणाच्या आरोपांनंतर आता सोशल मीडियावर अनेक महिला यासंबंधी बोलत आहेत. 

मीडिया जगतातून आवाज

गेल्या दोन दिवसांत ज्या महिलांनी आपल्यावरील लैंगिक छळवणूक जगासमोर उघड केली आहे, त्यात अनेक महिला पत्रकारिता क्षेत्रातील आहेत आणि काही प्रमाणावर त्यांचे आरोपीसुद्धा. यातल्या अनेकींनी त्या त्या पुरुषां... आणखी 4000 वर्णांसाठी लेख सुरू ठेवा:
ची नावं घेऊन तर काहींनी नाव न घेता लिहिलं आहे. 

कामाच्या ठिकाणी केलेल्या लैंगिक वर्तणुकीबद्दल यातील काही घटना आहेत तर काही लैंगिक संबंध ठेवण्याच्या कृतीबद्दल. यातील काही घटना पॉर्न दाखवण्याबद्दलही आहेत. काही घटनांमध्ये सोबत काम करणारे सहकारी अथवा बॉसच्या चुकीच्या वर्तणुकीचा उल्लेख होता.

यातून एक प्रकारचा राग आणि आपलं म्हणणं समोर ठेवण्यासाठीचा निडरपणाही दिसला. 

तनुश्री दत्ता

बिझनेस स्टँडर्डचे पत्रकार मयंक जैन यांचं नाव घेत अनु यांनी ट्वीटमध्ये लिहिलं की, "मयंक लैंगिक संबंध ठेवण्याची मागणी केली होती. कारण त्यांना वाटलं की मी त्या प्रकारची मुलगी आहे. यामुळे मी असाच विचार करत राहिले की मी त्या प्रकारची मुलगी तर नाही ना?" 

अनु यांनी लिहिल्यानंतर 'फेमिनिझम इन इंडिया' या नावाची वेबसाईट चालवणाऱ्या जपलीन पसरीचा यांच्यासहित अनेक महिलांनी जैन यांच्याविरोधात गैरवर्तणुकीचे आरोप केले. 

यादरम्यान स्क्रोल या वेबसाईटवरील एका लेखात म्हटलं आहे की, "ज्यावेळी मयंक त्यांच्यासोबत काम करत होते तेव्हाच त्यांच्याविरोधात लैंगिक शोषणाची तक्रार दाखल करण्यात आली होती. तक्रारदारानं औपचारिक तक्रार न करता मयंक यांना लिखित चेतावनी दिली होती." 

याविषयी बीबीसीनं बिझनेस स्टँडर्डची प्रतिक्रिया मागितली तेव्हा त्यांनी सांगितलं की, "आम्हाला या घटनेवर जेव्हा बोलायची वेळ येईल, तेव्हाच आम्ही बोलू." 

ऑफिसमधील शोषण

जपलीन पसरीचा यांनी बीबीसीशी बोलताना सांगितलं की, "मी माझ्या अनुभवाबद्दल ट्वीट करण्याचा निर्णय घेतला कारण याविषयी बोलत्या झालेल्या महिलांच्या पाठीशी उभं राहणं गरजेचं आहे, असं मला वाटलं." 

"दोन वर्षं मी स्वत:ला समजावत होती की, काही विचार करायला नको. ती एक घटना होती. पण सगळ्यांनी सांगायला सुरुवात केली तेव्हा समजलं की असं अनेक महिलांसोबत झालं आहे आणि याबद्दल बोलण्याचं काम #MeToo करत आहे."  

अमेरिकेत वर्षभरापूर्वी #MeToo मोहिमेची सुरुवात झाली होती. तिथं आता डोनाल्ड ट्रंप यांचे सुप्रीम कोर्टाच्या न्यायमूर्तीपदाचे उमेदवार ब्रेट कॅव्हॅनॉ यांच्यावरही लैंगिक शोषणाचे आरोप झाले आहेत. ते चौकशीला सामोरे गेले आणि त्यानंतर त्यांची न्यायमूर्तीपदी नियुक्ती झाली.

तसंच जर्मनीमध्ये फुटबॉलपटू ख्रिस्तियानो रोनाल्डो यांच्यावर बलात्काराचे आरोप झाले होते. 

पण यावर्षीचा विचार केल्यास आतापर्यंत भारतात एक प्रकारचं मौन बाळगण्यात आलं होतं. भारतात लैंगिक...